62020CJ0011_INF
Presuda Suda (šesto vijeće) od 12. svibnja 2021. –Komisija/Grčka (Potpore poljoprivrednim proizvođačima)
(predmet C-11/20) (
1
)
„Povreda obveze države članice – Državne potpore – Potpora koja je proglašena nezakonitom i nespojivom s unutarnjim tržištem – Članak 108. stavak 2. drugi podstavak UFEU-a – Nepovoljni vremenski uvjeti – Gubici koje su pretrpjeli poljoprivrednici – Potpore u obliku kompenzacija – Obveza povrata – Obveza obavještavanja – Neprovedba”
1.
Tužba zbog povrede obveze – Nepoštovanje Komisijine odluke o državnoj potpori – Obveza povrata dodijeljenih potpora – Referentni rok – Rok koji je određen u neizvršenoj odluci ili koji je Komisija odredila kasnije
(čl. 108. st. 2. drugi podstavak i čl. 288. UFEU-a; Uredba Vijeća br. 659/1999, čl. 14. st. 3.)
(t. 33.-39.)
2.
Tužba zbog povrede obveze – Nepoštovanje obveza povrata nezakonitih potpora – Sredstva obrane – Apsolutna nemogućnost izvršenja – Kriteriji za ocjenu – Poteškoće u izvršenju – Obveza države članice da poduzme stvarne korake u odnosu na predmetne poduzetnike i da Komisiji predloži alternativna rješenja koja omogućuju svladavanje takvih teškoća
(čl. 108. st. 2. UFEU-a)
(t. 40.-51. i t. 1. izreke)
3.
Tužba zbog povrede obveze – Nepoštovanje Komisijine odluke o državnoj potpori – Obveza povrata dodijeljenih potpora – Obveza države članice da obavijesti Komisiju o poduzetim mjerama
(t. 58.-68. i t. 1. izreke)
Izreka
1.
Time što u propisanim rokovima nije poduzela sve potrebne mjere radi provedbe Odluke Komisije 2012/157/EU od 7. prosinca 2011. o potporama u obliku kompenzacija koje je grčko tijelo za poljoprivredna osiguranja (ELGA) isplatilo u 2008. i 2009. godini i time što nije u dovoljnoj mjeri obavijestila Europsku komisiju o mjerama poduzetima u skladu s tom odlukom, Helenska Republika povrijedila je obveze na temelju članaka 2. do 4. navedene odluke, kao i na temelju Ugovora o funkcioniranju Europske unije.
2.
Helenskoj Republici nalaže se snošenje troškova.
(
1
)	SL C 68, 2.3.2020.